WHAUP มีดีที่ปันผล!
เมื่อกระแสเงินสดของ WHAUP เติบโตแข็งแกร่ง ทำให้ฝ่ายวิเคราะห์ประเมินว่าทางบริษัทจะยังคงมีการจ่ายเงินปันผลต่อเนื่อง
เมื่อกระแสเงินสดของ WHAUP เติบโตแข็งแกร่ง ทำให้ฝ่ายวิเคราะห์ประเมินว่าทางบริษัทจะยังคงมีการจ่ายเงินปันผลต่อเนื่อง
7 ก.พ. 2563

คุณค่าบริษัท
โมเดลธุรกิจของ บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP มีความแข็งแกร่งจากที่มาของรายได้มาจากธุรกิจสาธารณูปโภคที่เป็นสินค้าจำเป็น
เนื่องจากบริษัทประกอบธุรกิจหลักในธุรกิจสาธารณูปโภค โดยจำหน่ายน้ำดิบ ผลิตและจำหน่ายน้ำเพื่ออุตสาหกรรม และบริหารจัดการน้ำเสีย ให้แก่ผู้ประกอบการอุตสาหกรรมในนิคมอุตสาหกรรมและเขตประกอบการอุตสาหกรรมต่าง ๆ และธุรกิจพลังงาน โดยลงทุนในธุรกิจผลิตและจำหน่ายไฟฟ้าทั้งในประเทศและต่างประเทศ
อย่างไรก็ดี WHAUP ดำเนินธุรกิจหลักเกี่ยวข้องกับสาธารณูปโภค ประเภทน้ำ ทั้งในไทยและกำลังขยายตลาดเข้าไปในกลุ่มประเทศ CLMV คือ กัมพูชา สปป.ลาว เมียนมา และเวียดนาม เพราะถือว่าธุรกิจสาธารณูปโภคเป็นสิ่งจำเป็นต่อการดำเนินชีวิตของผู้คน จึงทำให้รายได้จากอุตสาหกรรมนี้มีเสถียรภาพกว่าอุตสาหกรรมอื่น ๆ
และด้วยฐานที่แข็งแกร่งของธุรกิจสาธารณูปโภคของ WHAUP ในประเทศไทย จึงมีมุมมองว่าทาง WHAUP มีศักยภาพที่จะเติบโตได้มากในอนาคตใน CLMV
ผลลัพธ์ตามมา คือ สามารถทำให้ WHAUP สร้างกระแสเงินสดได้อย่างแข็งแกร่งต่อไปในอนาคต
ทั้งนี้ทำให้ทางนักวิเคราะห์คาดในปี 2563-2565 ธุรกิจสาธารณูปโภคของ WHAPU จะเติบโตเฉลี่ย 5.6% และส่วนแบ่งกำไรจากเงินลงทุนในธุรกิจพลังงานจะเติบโตเฉลี่ย 3.7% ซึ่งจะเป็นปัจจัยผลักดันหลักให้ EBITDA เติบโตเฉลี่ย 6.1%
เมื่อกระแสเงินสดของ WHAUP เติบโตแข็งแกร่ง !! ทำให้ฝ่ายวิเคราะห์ประเมินว่าทางบริษัทจะยังคงมีการจ่ายเงินปันผลต่อเนื่อง
ล่าสุดทางนักวิเคราะห์ประเมินว่าปี 2562-2565 บริษัทมีโอกาสที่จะจ่ายเงินปันผล ! โดยปี 2563 อาจจ่ายเงินปันผล 0.28 บาทต่อหุ้น ในปี 2564 อาจจ่ายเงินปันผล 0.30 บาทต่อหุ้น และในปี 2565 อาจจ่ายเงินปันผล 0.30 บาทต่อหุ้น ซึ่งอิงจากการคาดการณ์ EPS ที่ 0.63 บาทต่อหุ้น, 0.66 บาทต่อหุ้น และ 0.68 บาทต่อหุ้น ตามลำดับ
แล้วหากเทียบคาดการณ์เงินปันผลต่อหุ้นกับราคาตลาด ณ ราคาหุ้น 4.90 บาท วันที่ 4 ก.พ. 2563  คิดเป็น Dividend Yield (%) เท่ากับในปี 2563 Dividend Yield 5.8% ขณะที่ในปี 2564 Dividend Yield 6% และในปี 2565 Dividend Yield 6.2% ตามลำดับ ซึ่งเป็นระดับที่น่าสนใจเข้าลงทุนอย่างมากในสถานการณ์ที่ตลาดทุนทั่วโลกมีความผันผวน
ที่สำคัญทางนักวิเคราะห์ บล.ทรีนีตี้ มองว่า WHAUP เป็นหุ้น  Value Play ที่มี Dividend Yield น่าดึงดูด พร้อมกับราคายังต่ำ มองว่าเป็นโอกาสในการเข้าลงทุนและคาดหวัง Upside อีกประมาณ 59% แนะนำ “ซื้อ” ราคาเป้าหมาย 7.80 บาท
…
ผู้ถือหุ้นรายใหญ่
รายชื่อกรรมการ